MAGYAR BÁNYÁSZATI ÉS FÖLDTANI SZOLGÁLAT

Ú T M U T A T Ó

**A**

**MÉLYFÚRÁSI TEVÉKENYSÉGET VÉGZŐ VAGY AZT VÉGEZTETŐ**

**BÁNYAVÁLLALKOZÓ FELELŐSSÉGI KÖRÉBE TARTOZÓ**

**BÁNYÁSZATI HULLADÉKOK (FÚRÓISZAPOK ÉS FURADÉKOK)**

**NYILVÁNTARTÁSÁRA, ÉVES VÁLTOZÁSÁRA VONATKOZÓ**

**adatlap kitöltéséhez**

**BUDAPEST, 2020.**

Jelen ÚTMUTATÓ vonatkozik - nyersanyagtól függetlenül - minden kutatási és termelési céllal mélyített mélyfúrást végző vagy végeztető bányavállalkozóra.

Az alábbi útmutatások részletes tájékoztatást adnak az 1993. évi XLVIII. törvény - Bányatörvény (a továbbiakban: Bt.) végrehajtására kiadott 203/1998. (XII.19.) Korm. rendelet, valamint a bányászati hulladékok kezeléséről szóló 14/2008. (IV.3.) GKM rendelet (a továbbiakban rendelet) által előírt adatszolgáltatási kötelezettségei teljesítésére felhasználandó adatlap kitöltéséhez. Kérjük, gondosan olvassa el az Útmutatót, és ha kérdése van, forduljon a Magyar Bányászati és Földtani Szolgálat (MBFSZ) Ásványvagyon-gazdálkodási Főosztályához. (1145 Budapest, Columbus u. 17-23. tel. (06-1) 373 1835, e-mail: petro.eva@mbfsz.gov.hu).

Az Adatlapon, szürkén jelölt részekbe ne írjon semmit.

***Saját érdekében kérjük, hogy az Adatlapot nyomtatott betűvel vagy írógéppel töltse ki, és gondoskodjon arról, hogy ennek a Bányaüzemben maradó másolati példánya is azonos tartalmú és jól olvasható legyen. Az Adatlap a Magyar Bányászati és Földtani Szolgálat hivatalos honlapjáról (www.mbfsz.gov.hu) letölthető.***

**Felhívjuk figyelmét, hogy**

* **a jelen Adatlapon szolgáltatott adatok helyességéért és teljes körűségéért a bánya­vállalkozó büntetőjogi felelősséggel tartozik.**
* **a kitöltési útmutatónak, a formai és/vagy tartalmi követelményeknek nem megfelelően kitöltött Adatlap, valamint a megadott határidőig be nem érkezett adatszolgáltatás továbbá a valóságnak nem megfelelő adatok közlése a Bt. 41.§ illetve a Bt. 25. § (4) alapján szabálysértési bírság kiszabását vonhatja maga után;**

**Alapfogalmak**

*Bányászati hulladék:* az az ásványi nyersanyag –kutatás, –kitermelés, –előkészítés során keletkezett fúróiszap, meddőanyag, vagy *maradékanyag (zagy, por, törmelék),* amelyet azonnal vagy a bányászati hulladékok kezeléséről szóló 14/2008. (IV. 3.) GKM rendeletben meghatározott időn túl bányászati hulladékkezelő létesítményben helyeztek el. Hulladéknak minősül az egyébként ártalmatlan meddő, ha azt nem tömedékelik vissza vagy nem értékesítik belátható időn belül. A bányászati hulladák jogszabályi meghatározása a Bt. 49. § 43. pontjában található.

A bányászati hulladékok taxatív listáját tartalmazza az 1. Táblázat, az Európai Hulladék Katalógus (72/2013. (VIII. 27.) VM r.).

A bányászati hulladék lehet ***inert- veszélyes- illetve nem inert és nem veszélyes.***

* *Inert meddő/hulladék*. Az inert bányászati hulladék ismérvei a következők:
* a bányafelügyelet inert bányászati hulladékok listájában szerepel, vagy
* nem oldódó, nem széteső, nem öngyulladó, nem éghető; és
* szulfidkén tartalma ≤0,1%, vagy ≤1,0% ha a semlegesítési potenciálja ≥3; és
* nem tartalmaz veszélyes anyagokat vagy a környezetre és egészségre ártalmas elemeket (különösen As, Cd, Co, Cr, Cu, Hg, Mo, Ni, Pb, V és Zn) a 6/2009.(IV.14.) KvVM-EüM-FVM rendelet 1. és 2. melléklet „B” szennyezettségi határértékét elérően.
* *Veszélyes hulladék.* A veszélyes bányászati hulladékok minősítésére az általános hulladékokra vonatkozó módszer használandó, azaz a Hulladékgazdálkodásról szóló 2012. évi CLXXXV. tv. és a 72/2013. (VIII. 27.). VM rendelet rendelkezései.
* *Nem inert, nem veszélyes meddő/hulladék.* Tekintettel arra, hogy minősítési módszer csak az inert és a veszélyes hulladékokra ismert, azaz ha a hulladék egyikbe sem illik, akkor a hulladék a nem inert nem veszélyes kategóriába tartozik.

*Fúróiszap:* a mélyfúrásnál alkalmazott nagynyomású agyagos(bentonitos)-jellegű alapanyagra

épülő és különböző adalékanyagokkal ellátott öblítőfolyadék. Fontosabb feladatai: kenés (súrlódáscsökkentés), hűtés, törmelékszállítás, állagmegtartás, póruselzárás, ellennyomás, stb.). A kutatásra és a kitermelésre irányuló, jellemzően fluidumbányászati, földtani kutatási és geotermikus energia kinyerésére irányuló mélyfúrásoknál keletkező fúróiszapok bányászati hulladékok. Az Európai Hulladék Katalógus külön alfejezetet szentel a fúróiszapoknak (ld. 1. táblázat), ezek közül kettő veszélyes (olajbázisú és veszélyes anyagokat tartalmazó iszapok). Az egyedi minősítés természetesen a bányavállalkozó feladata. A vízgazdálkodási fúrások iszapja nem minősül bányászati hulladéknak. A fúróiszap tárolókat is bányászati hulladékkezelő létesítményeknek kell minősíteni a Bhr.-ben szereplő időkorláton túl.

|  |  |
| --- | --- |
| 1. **Táblázat**

01 |  **(\*-al, vastagon szedve a veszélyes hulladékok)**ÁSVÁNYOK KUTATÁSÁBÓL, BÁNYÁSZATÁBÓL, KŐFEJTÉSBŐL, FIZIKAI ÉS KÉMIAI KEZELÉSÉBŐL SZÁRMAZÓ HULLADÉKOK |
|  01 01 |  ásványok bányászatból származó hulladékok |
|  01 01 01 |  fémtartalmú ásványok bányászatából származó hulladék |
|  01 01 02 |  nemfémes ásványok bányászatából származó hulladék |
|  01 03 |  fémtartalmú ásványok fizikai és kémiai feldolgozásából származó hulladékok |
|  **01 03 04\*** |  **szulfidos ércek feldolgozásából származó visszamaradó, savképző meddő** |
|  **01 03 05\*** |  **veszélyes anyagokat tartalmazó egyéb meddő** |
|  01 03 06 |  meddő, amely különbözik a 01 03 04-től és a 01 03 05-től |
|  **01 03 07\*** |  **fémtartalmú ásványok fizikai és kémiai feldolgozásából származó, veszélyes anyagokat tartalmazó egyéb hulladékok** |
|  01 03 08 |  hulladékpor, amely különbözik a 01 03 07-től |
|  01 03 09 |  timföld termeléséből származó vörösiszap, amely különbözik a 01 03 10 -től |
| 01 03 10 | timföld termeléséből származó vörösiszap, amely különbözik a 01 03 07-től  |
|  01 03 99 |  közelebbről nem meghatározott hulladékok |
|  01 04 |  nemfémes ásványok fizikai és kémiai feldolgozásából származó hulladékok |
|  **01 04 07\*** |  **nemfémes ásványok fizikai és kémiai feldolgozásából származó, veszélyes anyagokat tartalmazó hulladékok** |
|  01 04 08 |  kő törmelék és hulladék kavics, amely különbözik a 01 04 07-től |
|  01 04 09 |  hulladék homok és hulladék agyag |
|  01 04 10 |  hulladék por, amely különbözik a 01 04 07-től |
|  01 04 11 |  kálisó és kősó feldolgozásából származó hulladék, amely különbözik a 01 04 07-től |
|  01 04 12 |  ércek mosásából és tisztításából származó meddő és egyéb hulladék, amely különbözik a 01 04 07-től és a 01 04 11-től |
|  01 04 13 |  kő vágásából és fűrészeléséből származó hulladék, amely különbözik a 01 04 07-től |
|  01 04 99 |  közelebbről nem meghatározott hulladékok |
|  01 05 |  fúróiszapok és egyéb fúrási hulladékok |
|  01 05 04 |  édesvíz diszperziós közegének fúrásából származó iszap és hulladék |
|  **01 05 05\*** |  **olajtartalmú fúróiszap és hulladék** |
|  **01 05 06\*** |  **veszélyes anyagokat tartalmazó fúróiszap és egyéb hulladék** |
|  01 05 07 |  baritot (bárium-szulfátot) tartalmazó fúróiszap és hulladék, amely különbözik a 01 05 05-től és a 01 05 06-tól |
|  01 05 08 |  klorid-tartalmú fúróiszap és hulladék, amely különbözik a 01 05 05-től és a 01 05 06-tól |
|  01 05 99 |  közelebbről nem meghatározott hulladék |
|   |   |

*Furadék:* mintavételezésre nem került kőzettörmelék, melyeket fúrás közben a harántolt rétegből az

öblítőáram bont meg és az öblítőközeg szállít a lyuk talpáról a felszínre; segítségével rekonstruálható a rétegsor, meghatározhatók egyes geológiai és kőzetfizikai paraméterek.

**RÉSZLETES KITÖLTÉSI ÚTMUTATÓ**

**Az évenként keletkezett fúróiszap és furadék mennyiségét az 1. mellékleten kell jelenteni.**

*A jelen adatlapon szolgáltatott mennyiségi adatokat m3-ben kell megadni, függetlenül az előző nyilvántartások és adatszolgáltatások során alkalmazott mértékegység(ek)~~é~~től.*

*Bányavállalkozó neve, címe:*

Kérjük, itt adja meg az adatközlésre kötelezett bányavállalkozó cégszerűen bejegyzett nevét és címét.

*A tárgyévben keletkezett fúróiszap és furadék teljes mennyisége:*

 az első sorban a tárgyévben keletkezett összes mennyiséget kell megadni.

*Fúróiszap és furadék csoportosítása:*

A következőkben először a fentiekben megadott teljes mennyiséget kell kockázati osztályokra bontani és egyben megadni az Európai Hulladék Katalógus szerinti kódját.

Az így osztályozott fúróiszap és furadék mennyiséghez azt is meg kell adni, hogy saját kezelésű vagy/és külső hulladékkezelő létesítményben lett elhelyezve (ártalmatlanítva) vagy újrahasznosítva.

Vigyázzunk, hogy a csoportosítás részmennyiségei összegének meg kell egyeznie a fenti teljes mennyiséggel!

*Nyilatkozat hulladékkezelő létesítmény üzemeltetéséről:*

Kérjük a megfelelő választ **X** jelzéssel ellátni. Amennyiben a 14/2008. (IV.03.) GKM rendelet 2.§ (8) bek. szerint~~i~~ bányászati hulladékkezelő létesítményt üzemeltet, egyúttal adja meg a létesítmény környezeti kockázati besorolását **(„A” kategóriájú** vagy **nem „A” kategóriájú**) is, valamint a létesítmény nevét és címét.

*Megjegyzés:*

E helyen adja meg a fentiekben kért hatósági engedélyekre való hivatkozást, valamint jelezzen minden olyan információt, amely az adatszolgáltatás kapcsán fontosnak tart. Amennyiben itt nincs annyi hely, hogy megjegyzéseit leírja, kérjük külön csatolt lapon tegye azt meg. Kérjük, hogy ez esetben a megjegyzés rovatban jelezze ennek tényét.

*Az adatlapot dátumozza és lássa el cégszerű aláírásával.*